CELEX: 32019R1333
Language: bg
Date: 2019-06-25 00:00:00
Title: Регламент (ЕС) 2019/1333 на Съвета от 25 юни 2019 година за разпределяне на възможностите за риболов в рамките на Протокола за прилагане на Споразумението за партньорство в областта на устойчивото рибарство между Европейския съюз и Република Гамбия

8.8.2019   
               
               
                  BG
               
               
                  Официален вестник на Европейския съюз
               
               
                  L 208/42
               
            
         РЕГЛАМЕНТ (ЕС) 2019/1333 НА СЪВЕТА
         от 25 юни 2019 година
         за разпределяне на възможностите за риболов в рамките на Протокола за прилагане на Споразумението за партньорство в областта на устойчивото рибарство между Европейския съюз и Република Гамбия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43, параграф 3 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     В съответствие с Решение (ЕС) 2019/1332 на Съвета (1) Споразумението за партньорство в областта на устойчивото рибарство между Европейския съюз и Република Гамбия (наричано по-нататък „Споразумението за партньорство“) и Протоколът за прилагане на Споразумението за партньорство в областта на устойчивото рибарство между Европейския съюз и Република Гамбия (наричан по-нататък „Протоколът“) бяха подписани на 31 юли 2019 г.
                  
               
                     (2)
                  
                  
                     Споразумението за партньорство отменя Споразумението между Европейската икономическа общност и правителството на Република Гамбия относно риболова в открито море край бреговете на Гамбия (2), което влезе в сила на 2 юни 1987 г.
                  
               
                     (3)
                  
                  
                     Протоколът обхваща период от шест години, считано от началната дата на неговото прилагане.
                  
               
                     (4)
                  
                  
                     Възможностите за риболов, предвидени в протокола, следва да се разпределят между държавите членки за срока на неговото прилагане.
                  
               
                     (5)
                  
                  
                     Протоколът се прилага временно от датата на подписването му, за да се осигури бързо започване на риболовните дейности на корабите на Съюза. Поради това настоящият регламент следва да се прилага от същата дата,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Възможностите за риболов, предвидени в Протокола за прилагане на Споразумението за партньорство в областта на устойчивото рибарство между Европейския съюз и Република Гамбия, се разпределят между държавите членки по следния начин:
            
                        а)
                     
                     
                        кораби с мрежи гъргър за улов на риба тон:
                        
                                    Испания
                                 
                                 
                                    16 кораба
                                 
                              
                                    Франция
                                 
                                 
                                    12 кораба
                                 
                              
                  
                        б)
                     
                     
                        кораби, съоръжени с въдици:
                        
                                    Испания
                                 
                                 
                                    8 кораба
                                 
                              
                                    Франция
                                 
                                 
                                    2 кораба
                                 
                              
                  
                        в)
                     
                     
                        траулери за улов на дънни дълбоководни видове:
                        
                                    Държава членка
                                 
                                 
                                    Максимален брой траулери за улов на дънни дълбоководни видове във всеки един момент
                                 
                                 
                                    Годишен брой разрешения за риболов с тримесечен срок (3)
                                    
                                 
                                 
                                    Количество целеви видове, определени в допълнение 2б към приложението към протокола (в тонове)
                                 
                              
                                    Испания
                                 
                                 
                                    3
                                 
                                 
                                    10
                                 
                                 
                                    625
                                 
                              
                                    Гърция
                                 
                                 
                                    2 (през две различни тримесечия)
                                 
                                 
                                    125
                                 
                              
                  
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
            Той се прилага от 31 юли 2019 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Люксембург на 25 юни 2019 година.
            
               
                  За Съвета
               
               
                  Председател
               
               A. ANTON
            
         
         
            (1)  Решение (ЕС) 2019/1332 на Съвета от 25 юни 2019 г. за подписване от името на Европейския съюз и за временно прилагане на Споразумението за партньорство в областта на устойчивото рибарство между Европейския съюз и Република Гамбия и на Протокола за прилагане на Споразумението за партньорство (Вж. страница 1 от настоящия брой на Официален вестник).
         
            (2)  ОВ L 146, 6.6.1987 г., стр. 3.
         
            (3)  Съответните държави членки сътрудничат на Комисията с цел да се координира използването на разрешенията за риболов с тримесечен срок.